turjo4nis/wikipedia-bn-dump-20250701 huggingface dataset:
পেপসিকো

পেপসিকো ইনকর্পোরেশন () একটি আমেরিকান মাল্টিন্যাশনাল খাবার, জলখাবার, এবং পানীয় পণ্যের মাল্টিন্যাশনাল প্রতিষ্ঠান, যার সদর দপ্তর হ্যামলেট পার্চেসে, নিউ ইয়র্কের হ্যারিসনে অবস্থিত। পেপসিকো পেপসি-কোলা কোম্পানি এবং ফ্রিটো-লে, ইনকর্পোরেশন এর মিলনের সাথে 1965 সালে গঠিত হয়েছিল। পেপসিকো তার প্রধান পণ্য পেপসি কোলা থেকে বিশেষজ্ঞীয় খাবার এবং পানীয় পণ্যের বিস্তারিত ব্র্যান্ডে পরিণত হয়েছে।

তথ্যসূত্র

বহিঃসংযোগ 
 
 PepsiCo Canada
 PepsiCo India
 PepsiCo UK
 PepsiCo Benelux (Belgium/Netherlands/Luxembourg) 
 PepsiCo France 
 PepsiCo Germany 
 PepsiCo Spain 
 Yahoo! – PepsiCo, Inc. Company Profile

১৯৬৫-এ প্রতিষ্ঠিত খাদ্য ও পানীয় কোম্পানি
মার্কিন যুক্তরাষ্ট্রের পানীয় প্রস্তুতকারক সংস্থা
বহুজাতিক মার্কিন যুক্তরাষ্ট্রের সদর দপ্তর কোম্পানি
বহুজাতিক খাদ্য কোম্পানি
 
মার্কিন যুক্তরাষ্ট্র প্রকাশ্য ট্রেড কোম্পানি
মার্কিন যুক্তরাষ্ট্রের সম্মিলিত কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
মার্কিন যুক্তরাষ্ট্রের পানীয় কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
এইচডি ১০১৮০

এইচডি ১০১৮০ () হ্রদ মণ্ডলে অবস্থিত একটি সূর্য-সদৃশ তারা যার চারদিকে অনেকগুলো গ্রহ আছে। তারাটি আবিষ্কারের পর থেকে এযাবৎ অন্তত ৭টি এবং সম্ভবত সর্বোচ্চ ৯টি গ্রহকে এর চারদিকে আবর্তন করতে দেখা গেছে, সে হিসেবে এটি বর্তমানে জানামতে আকাশগঙ্গার সবচেয়ে বেশি গ্রহবিশিষ্ট তারা জগৎ। এর আগে সবচেয়ে গ্রহবহুল কেপলার-১১ এবং ৫৫ ক্যানক্রি এর তুলনায় এর গ্রহের সংখ্যা অনেক বেশি। সূর্য থেকে ১২৭ আলোকবর্ষ দূরে অবস্থিত এই তারাটির বর্ণালি ধরন হচ্ছে "G1 V" অর্থাৎ এটি একটি প্রধান ধারার জি-টাইপ তারা যার পৃষ্ঠের কার্যকরী তাপমাত্রা ৫৯১১ কেলভিন। সূর্যের কার্যকরী তাপমাত্রা ৫৭৭০ কেলভিন, সে হিসেবে তারাটি অনেকটা সূর্যের মতোই।

বৈশিষ্ট্য 
লম্বন পরীক্ষা থেকে দেখা গেছে পৃথিবী থেকে তারাটির দূরত্ব ১২৭ আলোকবর্ষ। এর আপাত মান হচ্ছে ৭.৩৩, অর্থাৎ খালি চোখে রাতের আকাশে একে দেখা সম্ভব না, তবে দেখার জন্য একটা ছোট দুরবিনই যথেষ্ট। তারাটির বিষুবলম্ব -৬০° অর্থাৎ ক্রান্তীয় অঞ্চলের উত্তরের অঞ্চল থেকে তারাটি দেখা সম্ভব নয়।

তারার শ্রেণিবিন্যাস এর নিয়ম অনুযায়ী একে G1 V শ্রেণীর অন্তর্ভুক্ত করা হয়েছে, অর্থাৎ এটি একটি জি-ধরনের প্রধান ধারার তারা যা তাপনিউক্লীয় সংযোজন বিক্রিয়ার মাধ্যমে কেন্দ্রভাগে হাইড্রোজেন পুড়িয়ে হিলিয়াম উৎপাদন করছে। তারাটির ভর সূর্যের তুলনায় ৬% বেশি এবং ব্যাসার্ধ্য সূর্যের ব্যাসার্ধ্যের ১২০%। এর দীপন ক্ষমতা সূর্যের দীপন ক্ষমতার ১৪৯%। তারাটির বর্ণমণ্ডলের কার্যকরী তাপমাত্রা ৫৯১১ কেলভিন, অর্থাৎ এটি সূর্যের মতোই হলুদাভ-সবুজ আভা ছড়ায়। এতে হাইড্রোজেন ও হিলিয়ামের তুলনায় ভারী রাসায়নিক মৌলের প্রাচুর্য্য সূর্যের চেয়ে ২০% বেশি। ৭৩০ কোটি বছর বয়সী এই তারাটিতে উল্লেখযোগ্য চৌম্বক ক্রিয়া নেই। ধারণা করা হচ্ছে এটি ২৪ দিনে একবার নিজ অক্ষের চারদিকে আবর্তন করে।

গ্রহমণ্ডল

গ্রহ

তথ্যসূত্র

বহিঃসংযোগ 

 
 

জি-ধরনের তারা
হ্রদ মণ্ডল
হেনরি ড্রেপার তালিকা
এইচআইপি বস্তু
তারা জগৎ
আনিস মোল্লা

আনিস মোল্লা (জন্ম: অজানা - মৃত্যু: ১৯৯৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আনিস মোল্লার জন্ম পিরোজপুর জেলার মঠবাড়িয়া উপজেলার দাউদখালী ইউনিয়নের খায়েরঘাটচড়া গ্রামে। তার বাবার নাম তছিমউদ্দিন মোল্লা এবং মায়ের নাম মজিতন নেছা। তার স্ত্রীর নাম আছিয়া বেগম।

কর্মজীবন 
আনিস মোল্লা ১৯৭১ সালে চাকরি করতেন ইপিআরে (ইস্ট পাকিস্তান রাইফেলস, পরে বিডিআর, এখন বিজিবি)। মুক্তিযুদ্ধ শুরু হলে ঝাঁপিয়ে পড়েন যুদ্ধে। চাকরি থেকে অবসর নেন ১৯৭৮ সালে।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

১৯৯৩-এ মৃত্যু
বীর বিক্রম
শফিকুর রহমান (বীর প্রতীক)

শফিকুর রহমান (জন্ম: অজানা - মৃত্যু: ৬ ফেব্রুয়ারি ২০১২) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
শফিকুর রহমানের জন্ম যশোর জেলার সদর উপজেলার ইছালী ইউনিয়নের জোত রহিমপুর গ্রামে। বাবার নাম নওয়াব আলী বিশ্বাস এবং মায়ের নাম জরিনা বেগম। তার স্ত্রীর নাম শাহনাজ বেগম। তাঁদের দুই ছেলে, দুই মেয়ে।

কর্মজীবন 
শফিকুর রহমান চাকরি করতেন পাকিস্তানি সেনাবাহিনীর প্রথম ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল যশোরে। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে।

মুক্তিযুদ্ধে ভূমিকা 
১৯৭১ সালের ৩১ জুলাই জামালপুর জেলার বকশিগঞ্জ উপজেলার কামালপুরে ছিলো বাংলাদেশ-ভারত সীমান্ত। ১৯৭১ সালে পাকিস্তানি সেনাবাহিনী ওই সীমান্তচৌকি ঘিরে তৈরি করে দুর্ভেদ্য এক ঘাঁটি। সেদিন মুক্তিবাহিনী পাকিস্তানি সেনাবাহিনীর ওই ঘাঁটিতে আক্রমণ করে। এই যুদ্ধে মুক্তিবাহিনীর পক্ষে হাফিজ উদ্দিন আহমদ (বীর বিক্রম) ও সালাহউদ্দীন মমতাজ (বীর উত্তম) নেতৃত্ব দেন। সেখানে তখন গোলাগুলির শব্দে গোটা এলাকা প্রকম্পিত। বৃষ্টির মতো শত শত গুলি ধেয়ে আসছে পাকিস্তানি সেনাবাহিনীর প্রতিরক্ষা অবস্থান থেকে। গোলাও এসে পড়ছে। বিরামহীন গোলাবর্ষণ। শফিকুর রহমান ও তার সহযোদ্ধারা ভীতসন্ত্রস্ত হলেন না। অধিনায়কের নির্দেশ পেয়ে গোলাগুলি উপেক্ষা করে সাহসিকতার সঙ্গে তারা এগিয়ে যেতে থাকলেন সামনে। ঢুকে পড়লেন পাকিস্তানি সেনাবাহিনীর প্রতিরক্ষার ভেতর। এমন সময় হঠাৎ একটি গোলা এসে পড়ল শফিকুর রহমানের পাশে। বিস্ফোরিত গোলার বড় এক স্প্লিন্টার আঘাত করল তার বাঁ হাতে। নিমেষে উড়ে গেল তার হাতের সামনের অংশ। গুরুতর আহত শফিকুর রহমান লুটিয়ে পড়লেন মাটিতে। এই আক্রমণ ও যুদ্ধে মুক্তিবাহিনীর পক্ষে একজন অফিসারসহ ৩১ জন যোদ্ধা শহীদ ও দুজন জুনিয়র কমিশন অফিসারসহ ৬৫ জন আহত হয়। আর শত্রুপক্ষের ৫০ জন নিহত ও ৬০ জন আহত হয়। ওই আক্রমণ যদিও পুরোপুরি সফল হয়নি, তবুও মুক্তিযুদ্ধের ইতিহাসে এটা একটা স্মরণীয় আক্রমণ ছিল। শফিকুর রহমান ওই যুদ্ধে আহত হওয়ার পর সহযোদ্ধারা তাকে যুদ্ধক্ষেত্র থেকে উদ্ধার করে পাঠিয়ে দেন ফিল্ড হাসপাতালে। পরে ভারতে তার চিকিৎসা হয়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

বীর প্রতীক
২০১২-এ মৃত্যু
যশোর জেলার ব্যক্তি
নূরুল হক (বীর বিক্রম)

একই নামের অন্যান্য ব্যক্তিবর্গের জন্য দেখুন নূরুল হক।

নূরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
নূরুল হকের জন্ম যশোর জেলার সদর উপজেলার ইছালী ইউনিয়নের ইছালী গ্রামে। তাঁর বাবার নাম মো. শমসের আলী মোল্লা এবং মায়ের নাম রাহেলা বেগম। তাঁর স্ত্রীর নাম শাহানারা বেগম। তাঁদের এক ছেলে ও দুই মেয়ে।

কর্মজীবন 
নূরুল হক চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। তখন তাঁর পদবি ছিল হাবিলদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। যশোরের বেনাপোলে যুদ্ধ করার পর ভারতে যান। পুনর্গঠিত হওয়ার পর যুদ্ধ করেন নিয়মিত মুক্তিবাহিনীর জেড ফোর্সের অধীনে। ১৯৮৭ সালে বাংলাদেশ সেনাবাহিনী থেকে অবসর নেন তিনি। তখন তাঁর পদবি ছিল নায়েব সুবেদার।

মুক্তিযুদ্ধে ভূমিকা 
১৯৭১ সালের ১৫ ডিসেম্বর সিলেট এমসি কলেজে শেষ রাতে মুক্তিযোদ্ধারা নিঃশব্দে অবস্থান নিতে থাকলেন পাকিস্তান সেনাবাহিনীর প্রতিরক্ষা অবস্থান ঘিরে। মুক্তিযোদ্ধারা কয়েকটি দলে বিভক্ত। একটি দলে আছেন নূরুল হক। কিছুক্ষণ পর সকাল হলো। চারদিক আলোয় ক্রমে উজ্জ্বল হচ্ছে। পাকিস্তানি সেনারা তাঁদের দেখেও বুঝতে পারল না, তাঁরা মুক্তিযোদ্ধা। একটু পর সেখানে শুরু হলো প্রচণ্ড যুদ্ধ। ভোর চারটায় এমসি কলেজের টিলার ওপরে এসে মুক্তিযোদ্ধারা শত্রুর গতিবিধি লক্ষ করা শুরু করেন। পজিশন না নিয়েই ছয়টা মেশিনগান দিয়ে তিন দিক থেকে ফায়ার শুরু করেন মুক্তিযোদ্ধারা। শত্রুপক্ষে বেশ কিছু হতাহতের পর তারা আরও উঁচু টিলায় অবস্থান নেন এবং তাদের সব শক্তি টিলার ওপর নিয়োগ করে। এতে ডি ও বি কোম্পানির যথেষ্ট ক্ষতিসাধিত হয়। প্লাটুন কমান্ডার সুবেদার ফয়েজসহ বেশ কয়েকজন নিহত হন। এমসি কলেজের যুদ্ধে নূরুল হক যথেষ্ট বীরত্ব ও সাহস প্রদর্শন করেন। যুদ্ধের একপর্যায়ে তিনি আহত হন। তাঁর পায়ে গুলি লাগে। এতে তিনি দমে যাননি। গুলিবিদ্ধ হয়েও অনেকক্ষণ যুদ্ধ করেন। পরে সহযোদ্ধারা তাঁকে উদ্ধার করে পাঠিয়ে দেন ফিল্ড হাসপাতালে। এর আগে কামালপুর যুদ্ধেও শেলের স্প্লিন্টারের আঘাতে তিনি আহত হয়েছিলেন। ৩১ জুলাই ওই যুদ্ধ সংঘটিত হয়। গুয়াহাটিতে চিকিৎসা নিয়ে পুনরায় যুদ্ধে যোগ দেন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
হারিছ মিয়া

হারিছ মিয়া (জন্ম: অজানা, - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
হারিছ মিয়ার জন্ম রংপুর জেলার বদরগঞ্জ উপজেলার গোপালপুর ইউনিয়নের বসন্তপুর গ্রামে। তার বাবার নাম আহম্মদ হোসেন এবং মায়ের নাম মফিজননেছা। তার স্ত্রীর খাদিজা বেগম। তাদের পাঁচ ছেলে ও দুই মেয়ে।

কর্মজীবন 
হারিছ মিয়া ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধের শুরুতে তার কোম্পানির অবস্থান ছিল সৈয়দপুর সেনানিবাসে। এই রেজিমেন্টের অধিনায়ক ও উপ-অধিনায়ক দুজনই ছিল অবাঙালি। মার্চ মাসে সম্ভাব্য ভারতীয় আগ্রাসনের কথা বলে তাদের চারটি কোম্পানিই সেনানিবাসের বাইরে পাঠানো হয়। সেনানিবাসে ছিল হেডকোয়ার্টার কোম্পানি এবং রিয়ার পার্টি। ব্যাটালিয়নের সুবেদার মেজর হারিছ মিয়া ছিলেন সেনানিবাসে। ৩০ মার্চ গভীর রাতে পাকিস্তান সেনাবাহিনী তাদের আক্রমণ করে। সেনানিবাসে অবস্থানরত বাঙালি সেনারা তার নেতৃত্বে বিদ্রোহ করে মুক্তিযুদ্ধে যোগ দেন। প্রতিরোধযুদ্ধে তিনি গুরুত্বপূর্ণ ভূমিকা পালন করেন।

মুক্তিযুদ্ধে ভূমিকা 
মুক্তিযুদ্ধ শুরু হলে তিনি প্রথমে যুদ্ধ করেন দিনাজপুরএলাকায়। পরে ‘জেড’ ফোর্সের অধীনে জামালপুরের বাহাদুরাবাদ, সিলেটের গোয়াইনঘাট, রাধানগর, ছাতকসহ আরও কয়েকটি স্থানে যুদ্ধ করেন। তিনি ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধকালে এই রেজিমেন্টের ডেলটা (ডি) কোম্পানির অধিনায়ক ছিলেন লেফটেন্যান্ট কর্নেল (অব.) এম আই এম নূরুন্নবী খান (বীর বিক্রম)। তিনি বাহাদুরাবাদ, রাধানগর, গোয়াইনঘাট ও ছাতক যুদ্ধের ঘটনা নিয়ে বইও লিখেছিলেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।

বহি:সংযোগ 

বীর প্রতীক
২০০৮-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
রংপুর জেলার ব্যক্তি
ফ্রঁসোয়া ওলঁদ

ফ্রঁসোয়া জেরার জর্জ নিকোলা ওলঁদ (, ; জন্ম: ১২ই আগস্ট ১৯৫৪) ফ্রান্সের সাবেক রাষ্ট্রপতি। তিনি ২০১২ সালের ফ্রান্সের রাষ্ট্রপতি নির্বাচনে তৎকালীন ক্ষমতাসীন রাষ্ট্রপতি নিকোলা সার্কোজিকে পরাজিত করে নির্বাচিত হন। নির্বাচনে তিনি জার্মানির চাপিয়ে দেওয়া ব্যয় সঙ্কোচন নীতির ধাক্কা থেকে দেশটির অর্থনীতিকে বাঁচানোর আহ্বান জানান। তিনি ২০০১ থেকে ২০০৮ খ্রিস্টাব্দ পর্যন্ত তুলোঁ শহরের নগরপ্রধান ছিলেন। তিনি ফরাসি সমাজতান্ত্রিক দলের (পার্তি সোসিয়ালিস্ত) প্রার্থী হিসেবে নির্বাচনে অংশগ্রহণ করেন।

প্রকাশনা 
ওলঁদ বহুসংখ্যক গ্রন্থ ও উচ্চশিক্ষায়তনিক গবেষণাকর্ম প্রকাশ করেছেন। নিচে সেগুলির একটি নির্বাচিত তালিকা প্রদান করা হল:

 "L'Heure des choix. Pour une économie politique", (পছন্দের মুহূর্ত। একটি রাজনৈতিক অর্থনীতির জন্য।) পিয়ের মস্কোভিসি-র সাথে, 1991. 
 "L'Idée socialiste aujourd'hui", (সমাজতান্ত্রিক ধারণার বর্তমান) Omnibus, 2001. 
 "Devoirs de vérité", (সত্যের কর্তব্যসমূহ) interviews with Edwy Plenel, éd. Stock, 2007. 
 "Droit d'inventaires", interviews with Pierre Favier, Le Seuil, 2009. 
 "Le rêve français" (ফরাসি স্বপ্ন), Privat, August 2011. 
 "Un destin pour la France" (ফ্রান্সের একটি নিয়তি), Fayard, January 2012. 
 "Changer de destin" (নিয়তির পরিবর্তন), Robert Laffont, February 2012.

টীকা

তথ্যসূত্র

আরও পড়ুন

বহিঃসংযোগ 
  Official page at the French National Assembly
  Official website
 Sego’s love rival named by website
 François Hollande, 11 années à la tête du Parti Socialiste, Politique.net

|-

|-

|-

|-

ফ্রান্সের রাষ্ট্রপতি
১৯৫৪-এ জন্ম
জীবিত ব্যক্তি
ফরাসি নাস্তিক
ফরাসি সমাজতন্ত্রী
প্রাক্তন রোমান ক্যাথলিক
কাজি আজিজুল হক

খান বাহাদুর কাজি আজিজুল হক (জন্ম: ১৮৭২; মৃত্যু: ১৯৩৫) একজন বাঙালি উদ্ভাবক ও ব্রিটিশ ভারতীয় পুলিশে কর্মরত একজন কর্মকর্তা। তিনি হস্তছাপ রক্ষনের মাধ্যমে অপরাধী সনাক্তকরনের উদ্ভাবক বলে পরিচিত।

জন্মস্থান ও শৈশবকাল 
কাজি আজিজুল হকের পারিবারিক নাম কাজি সৈয়দ আজিজুল হক। তিনি জন্মেছিলেন ১৮৭২ সালে। ব্রিটিশ ভারতের খুলনা জেলার ফুলতলার পয়োগ্রাম কসবায় জন্মগ্রহণ করেন। তিনি কলকাতা প্রেসিডেন্সি কলেজের গণিতের ছাত্র ছিলেন।

আঙুল ছাপ রক্ষণের মাধ্যমে অপরাধী সনাক্তকরণ আবিষ্কার 
১৮৯২ সালে তিনি কাজ শুরু করেন কলকাতার রাইটার্স বিল্ডিংয়ে। তখন অ্যানথ্রোপমেট্রি (মানবদেহের আকৃতি) পদ্ধতিতে অপরাধীদের শনাক্ত করার কাজ চলত। গণিতের ছাত্র এবং সদ্য সাব-ইন্সপেক্টর পদে চাকরি পাওয়া আজিজুল হক অক্লান্ত চেষ্টার ফলে তিনি যে পদ্ধতি উদ্ভাবন বা আবিষ্কার করলেন, তা-ই ‘হেনরি সিস্টেম’ বা ‘হেনরি পদ্ধতি’ নামে পরিচিত হলো। কাজের পুরস্কার হিসেবে আজিজুল হককে দেওয়া হয়েছিল ‘খান বাহাদুর উপাধি’, পাঁচ হাজার টাকা এবং ছোটখাটো একটা জায়গির। চাকরিতে পদোন্নতি পেয়ে হয়েছিলেন পুলিশের এসপি।

মৃত্যু 
অবিভক্ত ভারতের চম্পারানে (বর্তমানে ভারতের বিহার রাজ্যের একটি জেলা যা উত্তর চম্পারান নামে পরিচিত) কাটে তার জীবনের শেষ দিনগুলো। সেখানেই তিনি ১৯৩৫ সালে মারা যান। বিহারের মতিহারি স্টেশনের অনতিদূরে তার নিজের বাড়ি ‘আজিজ মঞ্জিল’-এর সীমানার মধ্যে তাকে সমাহিত করা হয়। ১৯৪৭ সালের দেশ ভাগের পর তার পরিবারের অন্য সদস্যরা তৎকালীন পূর্ব পাকিস্তান তথা আজকের বাংলাদেশে চলে আসেন। মরহুম আজিজুল হকের পুত্র আসিরুল হক পুলিশ বিভাগের ডিএসপি হয়েছিলেন। তার দুই বিখ্যাত নাতি ও নাতনি হচ্ছেন যথাক্রমে ইতিহাসের অধ্যাপক সালাহউদ্দিন আহমেদ (১৯২২-২০১৪) এবং শহীদ জায়া বেগম মুশতারী শফী (১৯৩৮-২০২১)।

মৌলিক গবেষণা 
২০০১ সালে প্রকাশিত কলিন বিভান তার ফিঙ্গারপ্রিন্টস গ্রন্থে তার গবেষণার মৌলিকত্ব সম্পর্কে লিখতে গিয়ে জানাচ্ছেন, অ্যানথ্রোপমেট্রিক পদ্ধতি নিয়ে কাজ করতে গিয়ে আজিজুল হক ভয়ানক অসুবিধার সম্মুখীন হন। ফলে নিজেই হাতের ছাপ তথা ফিঙ্গারপ্রিন্টের শ্রেণিবিন্যাসকরণের একটা পদ্ধতি উদ্ভাবন করে সে অনুযায়ী কাজ করতে থাকেন। তিনি উদ্ভাবন করেন একটা গাণিতিক ফর্মুলা। ফিঙ্গারপ্রিন্ট বা আঙুলের ছাপের ধরনের ওপর ভিত্তি করে ৩২টি থাক বানান। সেই থাকের ৩২টি সারিতে সৃষ্টি করেন এক হাজার ২৪টি খোপ। বিভান আরও জানাচ্ছেন, ১৮৯৭ সাল নাগাদ হক তার কর্মস্থলে সাত হাজার ফিঙ্গারপ্রিন্টের বিশাল এক সংগ্রহ গড়ে তোলেন। তার সহজ-সরল এই পদ্ধতি ফিঙ্গারপ্রিন্টের সংখ্যায় তা লাখ লাখ হলেও শ্রেণিবিন্যাস করার কাজ সহজ করে দেয়।

সম্মাননা 
ব্রিটেনের ‘দ্য ফিঙ্গারপ্রিন্ট সোসাইটি’ ফেন্সির উদ্যোগে চালু করেছে ‘দ্য ফিঙ্গারপ্রিন্ট সোসাইটি আজিজুল হক অ্যান্ড হেমচন্দ্র বোস প্রাইজ’। যাঁরা ফরেনসিক সংশ্লিষ্ট ক্ষেত্রে সবিশেষ অবদান রাখবেন, এ পুরস্কার দেওয়া হবে তাদেরই।

আরো দেখুন 
 হেমচন্দ্র বসু 
 এডওয়ার্ড হেনরি
 হেনরি শ্রেণিবিন্যাস ব্যবস্থা

তথ্যসূত্র 

১৮৭২-এ জন্ম
পূর্ববঙ্গে জন্ম
১৯৩৫-এ মৃত্যু
বাঙালি উদ্ভাবক
১৯শ শতাব্দীর বাঙালি
খুলনা জেলার ব্যক্তি
কলকাতার পুলিশ কর্মকর্তা
বাঙালি মুসলিম
২০শ শতাব্দীর বাঙালি
ব্রিটিশ ভারতীয় ব্যক্তি
শামসুল আলম (বীর উত্তম)

শামসুল আলম (জন্ম: ১৯৪৭ - মৃত্যু: ৮ ডিসেম্বর ২০২২) বাংলাদেশের স্বাধীনতা যুদ্ধের একজন বীর মুক্তিযোদ্ধা এবং বাংলাদেশ বিমানবাহিনীর অবসরপ্রাপ্ত গ্রুপ ক্যাপ্টেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শামসুল আলমের জন্ম পটুয়াখালী জেলার বাউফল উপজেলার পাতিলাপাড়া গ্রামে। তার বাবার নাম আবদুল ওয়াহেদ তালুকদার ও মায়ের নাম শামসুন নাহার বেগম। তার স্ত্রীর নাম শামীম আলম। তাদের দুই ছেলে ও এক মেয়ে।

কর্মজীবন 
শামসুল আলম ১৯৭১ সালে কর্মরত ছিলেন পশ্চিম পাকিস্তানের (বর্তমান পাকিস্তান) রাওয়ালপিন্ডিতে। চাকরি করতেন পাকিস্তান বিমান-বাহিনীতে। মুক্তিযুদ্ধ শুরু হলে তিনি এতে যোগ দেওয়ার সুযোগ খুঁজতে থাকেন। কিন্তু কোনোভাবেই তা সম্ভব হচ্ছিল না। শেষে সুযোগ হলো জুন মাসে। তখন ছুটি নিয়ে কয়েক দিন করাচীতে অবস্থান করে মুক্তিযুদ্ধে যোগ দিতে কৌশলে ঢাকায় আসেন। এতেও শেষরক্ষা হলো না। ঢাকায় আসামাত্র তাকে আটক করা হয়।

মুক্তিযুদ্ধে ভূমিকা 
১৯৭১ সালের আগস্ট-সেপ্টেম্বরে পাকিস্তান সরকার আটক বন্দীদের জন্য সাধারণ ক্ষমা ঘোষণা করে। শামসুল আলম এর আওতায় সেপ্টেম্বরের প্রথম সপ্তাহে মুক্তি পান। এর কয়েক দিন পর তিনি ঢাকা থেকে পালিয়ে ভারতে গিয়ে মুক্তিযুদ্ধে যোগ দেন। তখন ভারতে সবে শুরু হয়েছে মুক্তিবাহিনীর বিমান উইং গঠনের প্রক্রিয়া। সেখানে যাওয়ার পর শামসুল আলমকে অন্তর্ভুক্ত করা হয় বিমান উইংয়ে। কয়েক দিন পর শুরু হয় তাদের প্রশিক্ষণ। নাগাল্যান্ড রাজ্যের ডিমাপুরে কয়েক সপ্তাহের প্রশিক্ষণে অটারের মতো বেসামরিক বিমানের সাহায্যে সঠিক নিশানায় বোমা, রকেট ইত্যাদি নিক্ষেপে পারদর্শিতা অর্জন করেন। শামসুল আলম অপারেশন করেন চট্টগ্রামের ইস্টার্ন রিফাইনারিতে। ভারতের কমলপুর থেকে তিনি ও আকরাম আহমেদ অটার বিমান নিয়ে যাত্রা শুরু করেন চট্টগ্রামের উদ্দেশে। এই বিমানে কাঁটা-কম্পাস ছাড়া দিক নির্ণয়ের আর কোনো আধুনিক সরঞ্জাম ছিল না। এ জন্য তাদের বলা হয়েছিল, চট্টগ্রাম অপারেশনে যাওয়ার সময় তারা যেন তেলিয়ামুড়ার ওপর দিয়ে উড়ে যান এবং সেখানে উপস্থিত হলে বিমানের দৃশ্যমান বাতিগুলো যেন তারা কয়েকবার জ্বালিয়ে আবার নিভিয়ে দেন। তখন প্রত্যুত্তরে নিচ থেকে মশালবাতি জ্বালানো হবে। এতে বোঝা যাবে, বিমানটি যথাসময়ে ও সঠিক সময়ে অগ্রসর হচ্ছে। পথচ্যুতি ঘটলে তারা সঠিক পথ নির্ধারণ করে নিতে পারবেন। শামসুল আলম ও আকরাম আহমেদ চট্টগ্রামের উপকূল রেখা-বরাবর উড়ে যথাসময়ে পৌঁছান ইস্টার্ন রিফাইনারির তেলের আধারগুলোর কাছে। আক্রমণের নির্ধারিত সময় ছিল মধ্যরাত। ঠিক রাত ১২টা এক মিনিটে গর্জে ওঠে তাদের বিমানে থাকা রকেটগুলো। প্রথম দুটি রকেট তেলের ডিপোতে নির্ভুল নিশানায় আঘাত হানে। মোট চারবার তারা সেখানে আক্রমণ চালান। সফল এই আক্রমণে ইস্টার্ন রিফাইনারির চারদিকের তেলের ডিপোগুলো দাউ দাউ আগুনে জ্বলতে থাকে। সিদ্ধান্ত ছিল, শামসুল আলমেরা চট্টগ্রামের ইস্টার্ন রিফাইনারিতে একবারই আক্রমণ করবেন। কিন্তু কার্যক্ষেত্রে দেখা গেল, প্রথম আক্রমণে মূল লক্ষ্যস্থলে রকেট নির্ভুল নিশানায় আঘাত হানলেও কয়েকটা তেলের আধার অক্ষত। বিমানে তাদের কাছে মজুদ আছে বেশ কয়েকটি রকেট। তখন তিনি ও তার সহযোদ্ধা সিদ্ধান্ত নেন পুনরায় আক্রমণের। পরের আক্রমণ ছিল যথেষ্ট ঝুঁকিপূর্ণ। কারণ, ততক্ষণে নিচ থেকে শুরু হয়েছে পাকিস্তানিদের গুলিবর্ষণ।

মৃত্যুবরণ 
গ্রুপ ক্যাপ্টেন (অব.) শামসুল আলম ২০২২ সালে ৮ ডিসেম্বর ঢাকার একটি বেসরকারি হাসপাতালে তিনি মারা যান।

পুরস্কার ও সম্মাননা 
 বীর উত্তম
 স্বাধীনতা পুরস্কার (২০১৭)

তথ্যসূত্র 

বীর উত্তম
পটুয়াখালী জেলার ব্যক্তি
২০২২-এ মৃত্যু
১৯৪৭-এ জন্ম
মুক্তিবাহিনীর কর্মকর্তা
বাংলাদেশ বিমান বাহিনীর কর্মকর্তা
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
আঘাত (আক্রমণ)

অস্ত্র বা হাতিয়ার দিয়ে শারীরিকভাবে আক্রমণ অথবা মনুষ্যদেহ দ্বারা প্রতিপক্ষকে নির্জীব করাকে আঘাত বলে। বিভিন্ন ধরনের আঘাত আছে। মুষ্টিবদ্ধ হাতের আঘাতকে ঘুষি, পাদদেশ বা পা দিয়ে আঘাতকে লাথি, মাথা দিয়ে আঘাতকে ঢুস বলা হয়। এছাড়া বিভিন্ন ধরনের মার্শাল আর্টে আরও বিভিন্ন ধরনের আঘাত আছে।

প্রয়োগ 
বিভিন্ন ধরনের খেলায় আঘাত হচ্ছে চাবিকাঠি যেমন মুষ্টিযুদ্ধ, কারাতে, মুই থাই, তায়কোয়ান্দ এবং ওয়িং চুন। কিছু মার্শাল আর্ট প্রতিপক্ষকে আঘাত করতে কব্জি, বাহু,ঘাড় এবং চিরাচরিত রীতি অনুযায়ী খেলায় হাতের তালু,কনুই, হাঁটু এবং পাদদেশ বেবহার করে। অন্যান্য খেলা যেমন মল্লযুদ্ধে কুনো আঘাত করা হয়না বরং আঁকড়াইয়া ধরাই লক্ষ হিসেবে বিবেচিত।

প্রহার 
বাহুর কিছু অংশের আঘাতকে প্রহার বলে। এটা সাধারণত কনুই,হাত,কনুই হতে কব্জি পর্যন্ত অংশ এবং কব্জির পৃষ্টদেশ।

ঘুষি 
মুষ্টিবদ্ধ হাতের আঙ্গুলের গাঁট দিয়ে(হাতুড়ি মুষ্টি বাতিত) আঘাতকে ঘুষি বলে।

হাতের তালু 
হাতের তালু দিয়ে আঘাত করা হয়। সাধারণত তালুর শক্ত অংশ দিয়ে আঘাত করা হয়।
বিস্ময়করভাবে কিছু গবেষণায় প্রমাণিত হয়েছে যে হাতের তালুর আঘাত মুষ্টিবদ্ধ ঘুষির চেও বেশি কার্যকরী।
তালুর আঘাত বেশি কার্যকরী কারণ এটি ঘুষির থেকেও খুব স্বাচ্ছন্দ্যভাবে আঘাত করা যায়।
আঘাতের প্রচুর জায়গা আছে যেমন নাক, চোয়াল, কান, ঘাড়, কুঁচকি, বৃক্ক, গহ্বর।

ছোরা হস্ত 

বৃদ্ধাঙ্গুলির অপর পার্শ্বের (কনিষ্ঠঙ্গুলির নিচের অংশ) আঘাত, যেটি কারাতেতে সুতো হিসেবে পরিচিত।

পৃষ্টদেশ হস্ত 

বৃদ্ধাঙ্গুলি হাতের তালুর দিকে ভাঁজ করে, আঘাতের পদ্ধতিকে বলা হয় পৃষ্টদেশ হস্ত অথবা বিপরীত ছোরা হস্ত।

বর্শা বা বল্লম হস্ত 

বর্শার মতো সোজা আঘাত।

হাতুড়ি মুষ্টি 
লক্ষ্যবস্তুতে হাতের পার্শ্বদেশ বা কব্জি দিয়ে হাতুড়ির মত মারাকে হাতুড়ি ঘুষি বলে।

আঙ্গুলের বর্ধিত অংশের আঘাত 

আঙ্গুলের বর্ধিত অংশ দিয়ে আঘাত।

কনুইয়ের আঘাত 

কনুইয়ের যে কোন ধরনের আঘাত।

লাথি

সম্মুখ লাথি 

বুক পর্যন্ত হাঁটু ও পা উঠিয়ে সামনে লক্ষ্যে লাথিকে সম্মুখ লাথি বলে।

পার্শ্ব লাথি 
সোজা দাঁড়ান অবস্থান থেকে পাশে লাথি মারাকে পার্শ্ব লাথি বলে।

ঘুরে বারি লাথি 

এটাকে ঘুরে লাথিও বলা হয়।

হাঁটুর আঘাত 

হাঁটু দিয়ে বা হাঁটুর হাড় দিয়ে অথবা হাঁটুর আশপাশের জায়গা দিয়ে আঘাত।

তথ্যসূত্র

বহিঃসংযোগ

ভিডিও উদাহরণ 
 Highlights - 1988 Olympic Gold Medalist Myung Sam Jang - Examples of Footwork and Kicking
 Anderson Silva - Examples of Basic Striking and Combinations Krav Maga techniques.

 
ব্যথা প্রয়োগ পদ্ধতি
আঘাত (মার্শাল আর্ট)
মার্শাল আর্ট কৌশল
যুদ্ধ ক্রীড়া
পদ্ধতি অনুযায়ী আক্রমণ
মিউল

মিউল (), একটা ফরাসি শব্দ, এর দ্বারা বোঝায় পিছন খোলা এবং অধিকাংশ ক্ষেত্রে সামনা বন্ধ এক প্রকারের জুতাকে। মিউলের হিলের উচ্চতা বিভিন্ন রকম হতে পারে - ফ্ল্যাট থেকে হাই হিল পর্যন্ত মিউলের উচ্চতা হতে পারে। মিউল জুতাগুলো সাধারণত নারীরা পরিধান করেন। "মিউল" নামটি এসেছে প্রাচীন রোমীয় mulleus calceus থেকে, যার অর্থ হলো ৩ জন উচ্চপদস্থ বিচারকের পরিধেয় লাল অথবা বেগুনী জুতা, যদিও এতে এর কাঠামোগত মিলের খুব কমই নির্দেশনা আছে।

হাই হিল মিউল 
মিউল জুতাগুলোর উঁচু গোড়ালি ১৮ শতকে জনপ্রিয় ফ্যাশন অনুষঙ্গ ছিল। কিন্তু ২০ শতকের গোড়ার দিকে মিউলকে বেশ্যাদের সাথে তুলনা করা হত। ১৯৫০-এর প্রথমদিকে, ম্যারিলিন মনরো এই জুতাকে জনপ্রিয় করেন এবং এর অসম্মানসূচক অবস্থান ভেঙ্গে দিতে অবদান রাখেন। আধুনিক ফ্যাশন জগতে মিউলের কদর যথেষ্টই দেখা যায়, বিশেষ করে ফ্যাশন র‍্যাম্পে মডেলদেরকে হাই হিল মিউল পরতে দেখা যায়। সেসব মিউলের সামনের দিকটা বন্ধ থাকে, পয়েন্টি টো কিংবা পীপ টো হয়ে থাকে, তবে পিছনটা বরাবরের মতো খোলাই থাকে।

হাই হিলের ধরনটা অধিকাংশ ক্ষেত্রেই স্টিলেট্টো, তবে ওয়েজ হিল, স্কয়্যার হিলের মিউলও পরতে দেখা যায়।

গ্যালারী

তথ্যসূত্র

বহিঃসংযোগ 

জুতা
ফায়ার টর্নেডো

ফায়ার টর্নেডো হচ্ছে পৃথিবীর সবচেয়ে বিরল, বিস্ময়কর ও ভয়াবহ প্রাকৃতিক ব্যাপার। এক্ষেত্রে আকাশ থেকে জ্বলন্ত আগুন নেমে এসে সব কিছু জ্বালিয়ে দিতে থাকে, অনেকটা উল্কাপিন্ড পড়ার মতো। প্রকৃতির ব্যতিক্রমী এই ঘটনাটা সাধারনত বন ও মরুভূমিতে ঘটে থাকে। এই আগুন দৈর্ঘ্যে ৩০ ফুট থেকে কোন কোন সময় ২০০ ফুট লম্বা এবং ২০ মিনিট পর্যন্ত তা স্হায়ী হতে পারে। পরিবেশের জন্য ক্ষতিকর হলেও সে সময় প্রকৃতি সেজে ওঠে অসাধারন হলুদ বর্নে। এটাকে মূলত ফায়ার টর্নেডো বলা হয়। অনেকে এটাকে শয়তানের কাণ্ড বলে অবিহিত করে থাকেন।

তথ্যসূত্র

 
 Fire Whirl Simulations

বহিঃসংযোগ
 Fire tornado video (whirl) 11 September 2012 Alice Springs Australia
 Photo
 www.abc.net.au/news Australian researchers document world-first fire tornado.
 Catalyst story: Fire Tornado
 Another photo
 www.youtube.com Video of a Fire whirl (0:30), Brazil.
 
 Video of a Fire Tornado in San Diego country 

দাবানল
আগুন
বিপজ্জনক আবহাওয়া
বাতাস
আইকিদো

জাপানি মার্শাল আর্ট যা ক্রমবিকাশ লাভ করেছে মরেহেই উয়েশিবার সামরিক অনুশীলন, দর্শন এবং ধর্মীয় বিশ্বাসের একত্রীকরণের মাধ্যমে। আইকিদোকে প্রায়শই বলা হয় ‘’’জীবন শক্তির সমন্বয় সাধনের পন্থা’’’  অথবা ‘’’সামঞ্জস্যপূর্ণ কর্মশক্তি’’’।  উয়েশিবার লক্ষ্য ছিল এমন একটি কৌশল সৃষ্টি করার যেটার অনুশীলনকারিরা নিজেদের রক্ষা করবে প্রতিপক্ষকে কোনরূপ ক্ষতিসাধন না করেই।

আইকিদো মুখোমুখি প্রতিরোধ থেকে আক্রমণকারীর গতির মিশ্রণের সঙ্গে এবং আক্রমণের এটি সঞ্চালিত হয়। এটি খুব সামান্য শারীরিক শক্তি প্রয়োজন, হিসাবে aikidōka (aikido বৃত্তিক) "বাড়ে" আক্রমণকারী এর প্রবেশন এবং ভরবেগ আন্দোলন বাঁক ব্যবহার করে. বিভিন্ন কৌশল ছোঁড়া বা যৌথ লকের সঙ্গে. সম্পন্ন হয় 

Aikido Daitō-ryū Aiki-jūjutsu মধ্যে মার্শাল আর্ট থেকে প্রধানত আহরিত, কিন্তু এটি থেকে দেরী 1920s ইন অপসরণ, Ōmoto-kyō ধর্ম Ueshiba এর সঙ্গে সম্পৃক্ততা যাও আংশিকভাবে কারণে শুরু করেন. Ueshiba এর প্রথম দিকের ছাত্র 'নথি শব্দটি aiki-jūjutsu.ভালুক।

তথ্যসূত্র

বহিঃসংযোগ 

 Encyclopedia of Aikido
 AikiWeb Aikido Information —a site on aikido, with essays, forums, gallery, reviews, columns, wiki and other information.
 AikidoFAQ—an informational aikido website, including articles, tips, and multimedia.
 Aikido Journal—Online magazine. Provides articles, interviews, and discussion of techniques.

 
জাপানি মার্শাল আর্ট
যুদ্ধ ক্রীড়া
জুডো

জুডো (জাপানি ভাষা: 柔道 জু দো অর্থাৎ "ধীর পথ") একটি আধুনিক মার্শাল আর্ট, যুদ্ধ বিষয়ক খেলা এবং অলিম্পিক খেলা যেটার উৎপত্তি ১৮৮২ সালে,জাপানে,জিগরো কানোর মাধ্যমে। জুডোর বিশেষভাবে লক্ষ্যণীয় দিকটি হচ্ছে প্রতিযোগিতামূলক উপাদান, যেখানে লক্ষ্য থাকে প্রতিপক্ষকে মাটিতে নিক্ষেপ করা বা আছাড় মারা, প্রতিপক্ষকে আঁকড়াইয়া ধরা অথবা বল প্রয়োগে গিঁট আবদ্ধের মাধ্যমে বা শ্বাস রোধের মাধ্যমে প্রতিপক্ষকে আত্মসমর্পণ করাতে বাধ্য করা।
হাত ও পায়ের মাধ্যমে আঘাত করা এবং ধাক্কা অধিকন্তু প্রতিরক্ষা জুডোর অংশ কিন্তু শুধু কাতাতে এবং জুডো প্রতিযোগিতা ও মুক্ত অনুশীলনে অনুমোদনহীন।

তথ্যসূত্র

বহিঃসংযোগ 

 
 International Judo Federation (IJF)—The worldwide governing body for judo
 Kodokan Judo Institute—Headquarters of judo (Kano Jigoro's school)

সমরকলা

যুদ্ধ ক্রীড়া
অলিম্পিক ক্রীড়া
জাপানি মার্শাল আর্ট
জাপানে ক্রীড়া
গ্রীষ্মকালীন অলিম্পিক ক্রীড়া
মিশ্র মার্শাল আর্ট পদ্ধতি
জাপানে উদ্ভাবিত ক্রীড়া